Ehitusmahu kasvu taga on välisturul tegutsevad ehitusettevõtted.  Nende ehitusmahud kasvasid 2009. aasta III kvartaliga võrreldes ligi neljandiku, kusjuures kasv tulenes hooneehitustöödest. Samal ajal vähenesid kohalikul ehitusturul hooneehitusmahud jätkuvalt. Kuigi rajatiste ehitusmahud kasvasid oluliselt, pidurdas madalseisus olev hooneehitus kogu kohalikku ehitusturgu ning aastases võrdluses veel kasvu saavutada ei suudetud. Kohalikul ehitusturul vähenesid ehitusmahud võrreldes eelmise aasta III kvartaliga 1%.